કલ્પના કરો, તમે એક ચકાચક શૉપિંગ મૉલમાં છો. જાણે અમેરિકામાં આંટા મારતા હોઈએ એવી ઝાકઝમાળ ધરાવતા એ મૉલમાં ચારેકોર મસ્ત મજાનું વાતાવરણ છે, પરંતુ ખરીદવા માટે સમ ખાવા પૂરતો એક હાથરૂમાલ પણ આપણા બજેટમાં આવે એમ નથી. એટલે બે કલાક મૉલમાં આંટા મારી સસ્તામાંનો સૉફ્ટી આઇસક્રીમ ખાઈને આપણે ખાલી હાથે જ બૅક ટુ પૅવિલિયન થઈ જઈએ છીએ. ડિટ્ટો આવી જ ફીલિંગ આ અઠવાડિયે રિલીઝ થયેલી ફિલ્મ ‘તમંચે’ જોઈને થાય છે.